
Grozījumi Ministru kabineta 2019. gada 3. decembra noteikumos Nr. 578 "Noteikumi par sociālās rehabilitācijas pakalpojuma saņemšanu no valsts budžeta līdzekļiem sociālās rehabilitācijas institūcijā"
Izdoti saskaņā ar Sociālo pakalpojumu
un sociālās palīdzības likuma
3. panta otro daļu, 13. panta pirmās daļas 6. punktu,
17. panta otro daļu
un Invaliditātes likuma 11. panta 2. punktu
· Izdarīt Ministru kabineta 2019. gada 3. decembra noteikumos Nr. 578 "Noteikumi par sociālās rehabilitācijas pakalpojuma saņemšanu no valsts budžeta līdzekļiem sociālās rehabilitācijas institūcijā" (Latvijas Vēstnesis, 2019, 245. nr.) šādus grozījumus:
· 1. Izteikt 4.1. apakšpunktu šādā redakcijā:
· "4.1. persona ar funkcionēšanas traucējumiem pēc valsts apmaksātas multiprofesionālas  medicīniskās rehabilitācijas pabeigšanas stacionārā vai dienas stacionārā (turpmāk – medicīniskā rehabilitācija), ja slimības izraisītie funkcionēšanas traucējumi atbilstoši Starptautiskajai funkcionēšanas, nespējas un veselības klasifikācijai ir aktivitāšu un dalības līmenī un ja ārstniecības iestāde izrakstā no pacienta medicīniskās kartes (turpmāk – izraksts par medicīniskās rehabilitācijas pabeigšanu) ir rekomendējusi saņemt pakalpojumu;".
· 2. Izteikt 9. punktu šādā redakcijā:
· "9. Politiski represētā persona pakalpojumu var saņemt reizi gadā, atkārtoti – ne agrāk kā gadu pēc iepriekšējā pakalpojuma beigām."
· 3. Izteikt 18.2. apakšpunktu šādā redakcijā:
· "18.2. izrakstā par medicīniskās rehabilitācijas pabeigšanu sniedz rekomendāciju saņemt sociālās rehabilitācijas pakalpojumu institūcijā."
· 4. Izteikt 19. punktu šādā redakcijā:
· "19. Divu mēnešu laikā pēc medicīniskās rehabilitācijas pabeigšanas personai ar funkcionēšanas traucējumiem ir tiesības pieteikties pakalpojuma saņemšanai, iesniedzot aģentūrā vai sociālajā dienestā:
· 19.1. iesniegumu par pakalpojuma piešķiršanu;
· 19.2. personas funkcionēšanas spēju pašnovērtējuma anketu (2. pielikums), ja dokumenti tiek iesnigti sociālajā dienestā;
· 19.3. ārstniecības iestādes izrakstu (kopiju) atbilstoši šo noteikumu 18. punktam."
· 5. Izteikt 21. punktu šādā redakcijā:
· "21. Aģentūra vai sociālais dienests mēneša laikā pēc šo noteikumu 19. punktā minēto dokumentu saņemšanas:
· 21.1. pārbauda, vai ir iesniegti visi šo noteikumu 19. punktā minētie dokumenti;
· 21.2. izvērtē personas gatavību apmaksāt ar pavadošās personas uzturēšanos sociālās rehabilitācijas institūcijā saistītos izdevumus šo noteikumu 13.1. apakšpunktā minētajā gadījumā."
· 6. Papildināt ar 21.1 punktu šādā redakcijā:
· "21.1 Sociālais dienests:
· 21.11. nosūta aģentūrai šo noteikumu 19. punktā minētos dokumentus un 21.2. apakšpunktā minēto informāciju, kas apliecina gatavību apmaksāt ar pavadošās personas uzturēšanos sociālās rehabilitācijas institūcijā saistītos izdevumus šo noteikumu 13.1. apakšpunktā un 22.punktā minētajā gadījumā;
· 21.12. atdod personai iesniegtos dokumentus, ja nav iesniegti visi šo noteikumu 19. punktā minētie dokumenti. ".
· 7. Svītrot 22.1. apakšpunktu.
· 8. Izteikt 22.2. apakšpunktu šādā redakcijā:
· "22.2. personai ar funkcionēšanas traucējumiem ir izsniegts atzinums par īpašas kopšanas nepieciešamību;".
· 9. Izteikt 24. punktu šādā redakcijā:
· "24. Personai pakalpojums netiek sniegts, ja:
· 24.1. personas pašaprūpes un mobilitātes spējas pēc Bartela indeksa (3. pielikums) 2., 3. un 10. punktā āgēntūrā, ārstniecības iestādē vai pašvaldības sociālajā dienestā ir novērtētas ar 0 punktiem;
· 24.2. sociālās rehabilitācijas institūcijas ārsts konstatē medicīniskas kontrindikācijas pakalpojuma saņemšanai;
· 24.3. pastāv šo noteikumu 22. punktā minētie apstākļi un personai nav nodrošināta pavadošās personas klātbūtne pakalpojuma saņemšanas laikā."
· 10. Izteikt 25. punktu šādā redakcijā:
· "25. Ierodoties saņemt pakalpojumu, persona iesniedz aģentūrā ģimenes (vispārējās prakses) ārsta izrakstu no ambulatorā pacienta medicīniskās kartes par personas vispārējo veselības stāvokli, kas izsniegts ne agrāk kā vienu mēnesi pirms pakalpojuma uzsākšanas un kurā norādīta šāda informācija:
· 25.1. par kontrindikāciju neesamību pakalpojuma saņemšanai, informācija par saslimšanām, kuru dēļ jāvērš īpaša uzmanība pakalpojuma saņemšanā, atsevišķu rehabilitācijas tehnoloģiju lietošanā;
· 25.2. funkcionēšanas traucējumus izraisījušas ceļu satiksmes negadījumā gūtās traumas."
· 11. Izteikt 26. punktu šādā redakcijā:
· "26. Lai saņemtu pakalpojumu:
· 26.1. politiski represētā persona aģentūrā vai sociālajā dienestā dzīvesvietā  iesniedz iesniegumu par pakalpojuma piešķiršanu;
· 26.2. Černobiļas atomelektrostacijas avārijas rezultātā cietusī persona aģentūrā vai sociālajā dienestā dzīvesvietā iesniedz iesniegumu par pakalpojuma piešķiršanu, iesniegumam pievienojot Černobiļas atomelektrostacijas avārijas seku likvidēšanas dalībnieka apliecības vai Černobiļas atomelektrostacijas avārijas rezultātā cietušās personas apliecības kopiju."
· 12. Izteikt 28. punktu šādā redakcijā:
· "28. Aģentūra mēneša laikā pēc šo noteikumu 19.punktā un 21.11. apakšpunktā un 26. punktā minēto dokumentu saņemšanas un statusa pārbaudes pieņem un nosūta personai un sociālajam dienestam informācijai vienu no šādiem lēmumiem:
· 28.1. par pakalpojuma piešķiršanu, ja ir Sociālo pakalpojumu un sociālās palīdzības likumā vai šajos noteikumos minētie priekšnoteikumi pakalpojuma piešķiršanai;
· 28.2. par personas uzņemšanu pakalpojuma saņēmēju rindā un pakalpojuma piešķiršanu ar nosacījumu, ka pēc rindas pienākšanas personai vēl ir tiesības saņemt pakalpojumu;
· 28.3. par atteikumu piešķirt pakalpojumu, ja:
· 28.3.1. ir spēkā kāds no šo noteikumu 19. vai 24. punktā minētajiem ierobežojumiem pakalpojuma piešķiršanai;
· 28.3.2. nav Sociālo pakalpojumu un sociālās palīdzības likumā vai šajos noteikumos minēto priekšnoteikumu pakalpojuma piešķiršanai."
· 13. Izteikt 35.4. apakšpunktu šādā redakcijā:
· "35.4. pakalpojuma saņemšanas laikā sociālās rehabilitācijas institūcijas ārsts konstatē medicīniskas kontrindikācijas pakalpojuma saņemšanai."

